জানা গেছে, বগুড়া সদরের বামন পাড়া গ্রামের মৃত হাফিজার রহমান এর পুত্র আদমদিঘী উপজেলার একটি বাড়ী একটি খামার প্রকল্পের সুপারভাইজার রেজাউলকে গত ০১/০৯/২০১৬ইং তারিখে একই দপ্তরের নন্দীগ্রাম উপজেলার একটি বাড়ী একটি খামার প্রকল্পের কর্মকর্তা নাটোর জেলার গোয়ালদিঘী কৃষ্ণপুর গ্রামের জাকির হোসেন এর পুত্র জিল্লুর রহমান (৩৫) সহ তার বেশ কয়েকজন সহযোগীকে নিয়ে হত্যা করে। এঘটনায় রেজাউল এর বড় ভাই জহুরুল ইসলাম বাদী হয়ে গত ০২/০৯/২০১৬ইং তারিখে নন্দীগ্রাম থানায় ৩০২/৩৭৯/২০১/৩৪ ধারায় মামলা দায়ের করেন। মামলার আসামী বগুড়ার ধুনট উপজেলার মাঠপাড়া গ্রামের নওশের আলীর পুত্র রুহুল আমিন (৩৮) জামিনে মুক্তি পেয়ে গত ১৩/০৬/২০১৭ইং তারিখে বগুড়া সার্কিট হাউসের সামনে জহুরুলকে মামলা তুলে নিতে হুমকি প্রদান করে। অন্যথায় জহুরুল সহ তার পরিবারের সদস্যদের ক্ষতি করবে বলে জানান। উল্লেখ্য যে, রুহুল আমিন সমন্বিত দারিদ্র বিমোচন কর্মসুচী (সদাবিক) থাকা অবস্থায় একুশ লক্ষ ষাট হাজার একশত একত্রিশ টাকা আত্মসাৎ করে চাকরী হারায়। এঘটনায় জহুরুল বাদী হয়ে গত ১৫/০৬/২০১৭ইং তারিখে বগুড়া সদর থানায় ১১১৮ নং একটি সাধারণ ডায়েরী করেন। বর্তমানে আসামী পক্ষরা এখনও তাদেরকে বিভিন্ন হুমকি ধামকি প্রদান অব্যাহত রেখেছে বলে মামলার বাদী পক্ষ জানিয়েছেন। এবিষয়ে ভূক্তভোগী পরিবার আইন প্রয়োগকারী সংস্থার সহযোগীতা কামনা করেছেন।